उत्तर प्रदेश में जारी ताबड़तोड़ एनकाउंटर के बावजूद अपराधी बेख़ौफ होकर आपराधिक वारदातों को अंजाम दे रहे हैं. ताजा मामला रायबरेली का है, जहां बेख़ौफ बदमाशों ने अमेठी जिले में तैनात धर्मेंद्र कुमार गौतम की धारदार हथियार से काटकर निर्मम हत्या कर दी. मंगलवार सुबह दारोगा का शव पीडब्लूडी प्लांट के पास मिलने से सनसनी फैल गई. वारदात की सूचना मिलने पर पुलिस अधीक्षक फारेंसिक टीम के साथ घटना स्थल पर पहुंच कर मामले की छानबीन शुरू कर दी है.